Az antant csak 1914 őszén fokozta az erőfeszítéseit annyira, hogy lokalizálja és harcra bírja a német hajórajt. Elfogására Christopher Cradock altengernagy parancsnoksága alatt kiküldött brit kötelék, a Nyugat-Indiai Hajóraj "(West Indies Squadron)" között 1914. november 1-én került sor összecsapásra a chilei Coronel város közelében. A Coronel-foki csataként ismertté vált összecsapás során Spee gróf erői saját veszteség nélkül elsüllyesztették a "Monmouth" és "Good Hope" páncélos cirkálókat. A német győzelem világszerte nagy feltűnést keltett, mivel a napóleoni háborúk óta ez volt Nagy-Britannia első tengeri veresége. A német cirkálók a csata során a lőszerkészletük mintegy felét ellőtték.